गुबुन फारसेथिं बे सावराय जथुमआव गुबै थांखिफोरखौ दुलाराय बर’ फरायसा आफादनि आफादगिरि दिपेन बर’आ गुवारै बेखेवथिना होयो। बेखेवथिनाय बिबुंथियाव बर’ बिथाङा बुङोदि- फैबाय थानाय समाव बर’ माहारिनि थाखाय माखासे खामानिफोरखौ जयै मावलांनो थाकायजों गासैनि मदद आरो हेफाजाबआ गोनांथार। बेनि थाखायजों बयबो गोरोबलायनायनि गेजेरजों माहारिखौ जौगासारनाय बिथिङाव सोरखारजों गोरोबलायनानै खामानि मावनांगौ होनना बुंथियो। लोगोसेनो हारि दानायनि थाखाय सोरखारआ माब्लाबाबो बेनि थाखाय आलादायै बिथांखि लानो हाया। बेनिखायनो सोरखारआ मावफुंनो हायैखौ जों माहारियारि आफादफोरा खौसेयै ज’ जालायनानै फैबाय थानाय समाव मावलांनो नाजानांगौ होनना बुंथियो।